**ARDOIFIGEACH FEIDHMIÚCHÁIN**

**SONRAÍOCHT POIST**

Tugtar cuireadh d’iarratais do phost mar Ardoifigeach Feidhmiucháin (AOF/HEO) sa bhForas Taighde ar Oideachas ar champas Dhroim Conrach DCU (Coláiste Phádraig mar a bhí).

**An tIonad**

Is comhlacht reachtúil é an Foras Taighde ar Oideachas (FTO) le freagracht ar thaighde, measúnú agus meastóireacht a dhéanamh san oideachas. Bunaíodh an FTO ar dtús ar Champas Choláiste Phádraig, Baile Átha Cliath i 1966 agus ina dhiaidh sin, i mí Mheán Fómhair 2015, rinneadh an tIonad a bhunú mar chomhlacht reachtúil neamhspleách de chuid na Roinne Oideachais agus Scileanna faoi alt 54 den Acht Oideachais (1998), ar Ordú 2015, S.I. 392 of 2015 an Fhorais Taighde ar Oideachas (Bunú). Tá ról agus feidhmeanna an Ionaid agus na forálacha a bhaineann le baill den Ionad agus le foireann an Ionaid rianaithe san Ionstraim Reachtúil.

Is iad feidhmeanna an FTO ná:

* taighde neamhspleách a dhéanamh ar gach gné den oideachas ag gach leibhéal den chóras oideachais ar a n-áirítear taighde a bheidh mar bhonn eolais do lucht déanta polasaí agus d‘fhéabhsúcháin na gcaighdeán oideachais; agus
* seirbhís tacaíochta don mheasúnú a sholáthar do scoileanna agus d’ionaid oideachais (ar a n-áirítear forbairt agus soláthar ar thrialacha caighdeánacha agus ar uirlisí measúnaithe eile).

## Déantar a lán d’obair an Ionaid thar ceann na Roinne Oideachais agus Scileanna (ROS). Déanann an Foras taighde do ghníomhaireachtaí eile freisin (m.sh., an Chomhairle Náisiúnta Curaclaim agus Measúnachta (CNCM)). Bíonn eilimintí den chlár taighde tionscanta ag an Ionad féin.

## Cuirtear trialacha caighdeánaithe ar fáil do scoileanna trí Rannóg Trialach an Ionaid atá lonnaithe i bhfoirgneamh eile ar Bhóthar Richmond, gar do champas Choláiste Phádraig.

**An Ról**

Cuideoidh an té a cheapfar leis an bPríomhfheidhmeannach (PF/CEO) agus leis an Riarthóir Sinsearach an Foras a riar. Mar chomhlacht reachtúil nua, tá líon mór nósanna imeachta, polasaithe agus gnóthaí eagraíochtúla i gcoitinne le hathbhreithniú agus le cur i bhfeidhm. I gcomhpháirt leis an riarthóir sinsearach, beidh an té a cheapfar freagrach as roinnt próiseas a mhaoirsiú agus a chur i dtreo laistigh den eagraíocht (bainteach le gnóthaí ar nós cosaint sonraí, soláthairtí, sláinte agus sábháilteacht, áisíneachtaí, Saoráil Faisnéise, EPI, bainistíocht riosca). Beidh an té a cheapfar mar an teagmhálaí do ghnóthaí a bhaineann le tionscadail taighde a riar agus le gnóthaí riaracháin oifige. Beidh cúnamh aige/aici ó Oifigigh Feidhmiúcháin i réimsí áirithe.

Is cosúil go mbeidh athrú ag teacht ar an bpost de réir mar a thagann forbairt ar an eagraíocht agus beifear ag súil le hardleibhéal solúbthachta ón té a bheidh i gceist chun freastal ar riachtanas na heagraíochta a bheidh ag athrú.

Is cuid thábhacht den ról a bheith i dteagmháil le heagraíochtaí eile. Beidh air/uirthi freastal ar chruinnithe agus ar cheardlanna do riarthóirí i gcomhlachtaí poiblí eile.

Beidh roinnt, nó gach gach ceann, de na cúig chatagóir seo a leanas i gceist leis an bpost:

**Nós imeachta agus polasaithe**

Déanfaidh an té a cheapfar na próisis atá ann faoi láthair a athbhreithniú (agus a uasdhátú más gá) chun comhlíontacht le barrchleachtas a dheimhniú. D’fhéadfadh go gclúdódh sé seo, mar shampla, soláthraíocht, rialachas agus polasaithe cuntasaíochta a uasdhátú. Ar bhonn níos ginearálta, beidh an AFO/HEO ag breathnú ar an bhForas i gcoitinne agus beidh sé/sí réamhghníomhach maidir le haon bhearnaí i ndualgais na heagraíochta a réiteach. Ar bhonn níos ginearálta beidh ról ag an duine maidir le

* nósanna imeachta atá ann faoi láthair a athbhreithniú agus a uasdhátú agus aon bhearnaí sna próisis agus sna polasaithe a aithint
* comhlíontas nósanna oibre agus oibríochtaí oibre leis an reachtaíocht ábhartha agus le dea-chleachtas bunaithe i réimse leathan a dheimhniú
* tuairiscí a ullmhú don Phríomhfheidhmeannach agus don Bhord ar a n-áirítear tuairiscí a ullmhú faoin bhfeidhmiú ar phleananna a aontaíodh
* polasaithe a fhorbairt nuair a aithnítear bearnaí (m.sh., sonraí a roinnt)

**Tionscadail a Riar**

I gcomhpháirt leis an Riarthóir Sinsearach, cinnteoidh an AOF/HEO go ndéantar tionscadail nua a logáil agus go gcomhlíontar gach riachtanas rialacháin (m.sh. cosaint sonraí, soláthar srl). Baineann a leithéid le

* athbhreithniú go rialta le bainisteoirí ar thionscadail taighde
* feitheoireacht agus athbhreithniú go rialta ar lóistíocht agus riar tionscadal

**Áisíneachtaí**

Beidh an AOF/HEO, le cúnamh ón Oifigeach Feidhmiúcháin, freagrach as gach gnó a bhaineann le háisíneachtaí agus le gnóthaí ginearálta an fhoirgnimh. Clúdóidh a leithéid

* teagmhálacha go rialta leis an oifig Eastát i DCU
* iniúchadh go rialta ar an bhfoirgneamh chun fadhbanna todhchaí a sheachaint
* bainistíocht ar láthair an ionaid a chothabháil agus a fhorbairt
* plé le haon ghnóthaí a eascraíonn maidir leis an bhfoirgneamh
* plé le soláthróirí más cuí
* comhlíontacht maidir le gnóthaí sláinte agus sábháilteachta a dheimhniú

**Acmhainní Daonna**

Cuideidh an AOF/HEO leis an Riarthóir Sinsearach maidir le foireann a earcú agus a riar agus le gnóthaí Acmhainní Daonna eile, agus beidh sé/sí freagrach as

* tacaíocht riaracháin d’fheachtais earcaíochta
* foireann nua a ionduchtú
* gnóthaí acmhainní daonna eile de réir mar is gá.

**Rialachán Ginearálta Oifige agus Airgeadas**

Beidh an AOF/HEO gafa le roinnt buiséad a mhonatóireacht agus is é/í a bheidh mar Oifigeach Sláinte agus Sábháilteachta, mar Oifigeach Cosaint Sonraí agus mar phoinnte teagmhála maidir le Saoráil Faisnéise.

**An tIarratasóir**

Beidh cáilíocht tríú leibhéal i réimse ábhartha ag an duine a cheapfar le taithí ábhartha 3 bliana ar a laghad i ról riaracháin. Beidh aige/aice

* sár-scileanna eagraíochta agus cumarsáide agus an cumas tabhairt faoi obair fhoirne agus faoi thionscnaíocht le chéile
* taithí ar bhaill foirne a bhainistiú
* cuntas teiste ar thionscadail a bhainistiú
* ardleibhéal réamhghníomhaíochta
* an cumas struchtúir agus éifeachtaí a athbhreithniú agus a fheabhsú
* an cumas polasaithe a fhorbairt agus a uasdhátú
* an cumas dul i ngleic le próisis chasta agus dul i dtaithí ar éilimh eagraíochtúla nua
* an cumas éilimh agus tosaíochtaí dúshlánacha a láimhseáil
* tiomantas do thorthaí ardchaighdeáin
* cur chuige oscailte maidir le fadhbanna a réiteach.

I measc na dtréithe pearsanta a bheidh riachtanach don phost seo beidh tiomantas, foighne agus solúbthacht.

**Scála Tuarastail:** €47,552 - €59,885

Déanfar an ceapachán ar an bpointe cuí ar scála HEO, agus de réir polasaí pá reatha Rialtais.

Ba chóir iarratais, agus “folúntas HEO” luaite, le litir chumhdaigh agus curaclam vitae mar aon le hainmneacha beirt mholtóir a chur isteach **faoi 5.00 pm ar an Aoine, 29 Meitheamh, 2018** chuig *heovacancysa@erc.ie* nó sa phost chuig Folúntas HEO, An Foras Taighde ar Oideachas, Droim Conrach, Coláiste Naomh Pádraig, Áth Cliath 9, D09 AN 2F

Cruthóidh iarratas ar ríomhphost uathfhreagra – muna bhfaigheann tú freagra go luath tar éis duit d’iarratas a chur isteach déan teagmháil le Anne ag 01 837 37 89

**Ba chóir d’iarratasóirí a thuiscint go dtarlóidh na hagallaimh chomh luath agus is féidir.**

***Is Fostóir Comhdheiseanna é an Foras Taighde ar Oideachas.***